Birlashgan qirollik hukumati o‘z fuqarolariga Qrim va Kavkazga bormaslikni tavsiya qilmoqda. Buyuk Britaniya Tashqi ishlar vazirligi Rossiya, Ukraina, Tojikiston, Gruziya, Uganda, Tailand, Saudiya Arabistoni, Hindiston, Armaniston, Angola, Jazoir, Eron va Sudan kabi davlatlarni xavfli hududlar qatoriga kiritdi. Independent xabariga ko‘ra, britaniyaliklarga vazirlik tomonidan borish tavsiya qilinmaydigan 39 davlatdan iborat ro‘yxat taqdim etilgan. Shu bilan birgalikda Tashqi ishlar vazirligi mamlakat fuqarolarining Afg‘oniston, Yaman, Iroq, Tunis va Somali kabi davlatlarga borishiga qat’iyan qarshi. TIVning ma’lum qilishicha, britaniyaliklar uchun eng xavfsiz hududlar Janubiy va Shimoliy Amerika, Yevropa, Osiyo va Janubiy Afrikadagi davlatlar hisoblanadi.